***Kako napisati uspješnu projektnu prijavu za Individualnu Stipendiju u okviru***

***Marie Skłodowska - Curie akcija***

**Rok za prijavu: 29.05. do 12 sati**

Prijava:

* sažetak projektnoga prijedloga (obrazac i upute) na engleskome jeziku +
* prijava putem  [poveznice](https://docs.google.com/forms/d/e/1FAIpQLSdu3NaTmGnW3fvLGbe7wWxSqh80H_0oToM2u4p94TVgTVumwA/viewform).

Jednodnevna radionica će se održati **30. svibnja 2017. godine** u prostorima **Agencije za mobilnost i programe Europske unije** (dvorana Leksikografskog zavoda Miroslav Krleža u prizemlju), Frankopanska 26, Zagreb, s početkom u **9:30 sati**.

Radionica je namijenjena prvenstveno iskusnim istraživačima (doktori znanosti, odnosno istraživači s više od 4 godine istraživačkog iskustva), ali sudjelovati mogu i ostali istraživači (istraživači koji još nisu doktori znanosti ali imaju više od 4 godine istraživačkog iskustva) koji namjeravaju prijaviti Marie Skłodowska - Curieprojekt 2017. godine, kao i administrativno osoblje koje je uključeno u izradu Marie Skłodowska - Curie projektnog prijedloga.

Cilj radionice je povećati stopu uspješnosti hrvatskih prijavitelja u ovom prestižnom europskom programu financiranja znanstvenog istraživanja, koji je dio programa Obzor 2020., te pružiti praktične savjete pri izradi projektnih prijedloga. Ujedno, profesor Hrvoje Šikić predstaviti će svoja iskustva postupka pisanja, prijave i provedbe projekta globalne stipendije. Program radionice dostavljamo u privitku.

Radionicu će voditi dr. sc. Mihaela Perić, dugogodišnja evaluatorica Marie Skłodowska - Curie individualnih projektnih prijedloga te Sandra Vidović, nacionalna osoba za kontakt za Marie Skłodowska - Curie akcije.

Kako bi prisustvovali radionici, potrebno je poslati sažetak projektnog prijedloga (maksimalno na 4 stranice) koji će sadržavati sljedeće dijelove:

•             ***Excellence***(2 stranice odnosno poglavlja *1.1.* *Quality and credibility of the research/innovation action* te *1.2. Quality and appropriateness of the training and of the two way transfer of knowledge between the researcher and the host*),

•             ***Impact***  (1 stranica odnosno poglavlje *2.1.* *Enhancing the potential and future career prospects of the researcher*) i

•             ***Implementation*** (1 stranica odnosno dijelovi poglavlja *work plan, management structure and procedures, appropriateness of the allocation of tasks and resources institutional environment*).

Obrazac za sažetak projektnog prijedloga zajedno s uputom dostupan je na mrežnim stranicama Fakulteta.

Sažetke projektnih prijedloga na **engleskom jeziku** treba dostaviti na sljedeću adresu: [sandra.vidovic@mobilnost.hr](mailto:sandra.vidovic@mobilnost.hr).

**Rok za prijavu i slanje sažetka projektnih prijedloga je 29. svibnja 2017. do 12 sati!**

Budući da je broj mjesta na radionici ograničen, molimo Vas da se što prije prijavite na radionicu putem sljedeće [poveznice](https://docs.google.com/forms/d/e/1FAIpQLSdu3NaTmGnW3fvLGbe7wWxSqh80H_0oToM2u4p94TVgTVumwA/viewform).

Nakon prijave zaprimit ćete sljedeću obavijest: „Vaš odgovor je zabilježen, a **prijava će biti potpuna tek po dostavi projektnog sažetka** (najkasnije do 29. svibnja 2017.)''. Mogućnost sudjelovanja na radionici bit će odobrena prijaviteljima prema redoslijedu zaprimanja potpune prijave. Prioritet imaju iskusni istraživači koji prijavljuju Marie Skłodowska - Curie projekt u 2017. godini.

U slučaju popunjenosti kapaciteta, organizator zadržava pravo odbiti prijavitelje koji ne zadovoljavaju kriterije prisustvovanja radionici (istraživači ili administrativno osoblje koje ne sudjeluje u izradi Marie Skłodowska - Curie projektnog prijedloga), kao i one koji su dostavili nepotpunu prijavu.

Za dodatna pitanja:

**Sandra Vidović**Viša stručna savjetnica u Odjelu za mobilnost istraživača /

**Obzor 2020. nacionalna osoba za kontakt za Marie Skłodowska-Curie akcije**

**Agencija za mobilnost i programe Europske unije /   
Adresa**Frankopanska 26, HR-10 000 Zagreb   
tel  +385 (0)1 5005 954  
fax +385 (0)1 5005 699

[sandra.vidovic@mobilnost.hr](mailto:sandra.vidovic@mobilnost.hr)  
[www.mobilnost.hr](http://www.mobilnost.hr/)

[www.euraxess.hr](http://www.euraxess.hr/)

[www.obzor2020.hr](http://www.obzor2020.hr/)